ג'ולי האייק

ג'ולי לין האייק (באנגלית: Julie Lynne Haye; נולדה ב-4 באוקטובר 1960) היא שחקנית ודוגמנית עבר אמריקאית, מחזיקה בתואר מיס ארצות הברית 1983. 

כיום היא עוסקת בתיווך נדל"ן ותומכת מסורה למען בעלי חיים.

ביוגרפיה
האייק נולדה וגדלה בעיר לה קניאדה פלינטרידג', קליפורניה, אביה היה טייס בחברת תעופה ואמה הייתה יועצת בבית ספר תיכון. היא ממוצא צ'כי וגרמני מצד אביה וממוצא נורווגי, סקוטי, אירי ואנגלי מצד אמה. 

בשנת 1983, בעודה בשנה השנייה ללימודיה באוניברסיטת קליפורניה בלוס אנג'לס, היא התגלתה כאשר הייתה מעודדת והופיעה יחד עם צוות המעודדות של האוניברסיטה בפוסטר פרסומי של חברת ההפקות אולפני המאה ה-20. דרכה הייתה סלולה ומיד לאחר מכן זכתה בתואר "מיס קליפורניה" ולאחר מכן זכתה במקום הראשון בתחרות "מיס ארצות הברית" וייצגה את ארצות הברית במיס תבל שם זכתה במקום השני.

היא שבה ללימודיה באוניברסיטת קליפורניה בלוס אנג'לס וסיימה תואר ראשון בביולוגיה עם התמחות בפסיכולוגיה.

כשחקנית היא הופיעה בסדרות טלוויזיה ביניהן "טווין פיקס" ו"דאלאס".

קישורים חיצוניים

 

מעודדות
מתווכי נדל"ן
שחקניות קולנוע וטלוויזיה אמריקאיות
דוגמניות אמריקאיות
זוכות מיס קליפורניה ארצות הברית
זוכות מיס ארצות הברית
משתתפות בתחרות מיס תבל 1983
פעילות זכויות בעלי חיים אמריקאיות
בוגרות אוניברסיטת קליפורניה בלוס אנג'לס
אמריקאיות שנולדו ב-1960
אמריקאים שנולדו ב-1960